സമൂഹസന്ധ്യവേല നാളെ ആരംഭിക്കും വൈക്കം : മഹാദേവ ക്ഷേത്രത്തിലെ അഷ്ടമിയുത്സവത്തിന്റെ ഭാഗമായ സമൂഹസന്ധ്യവേല നാളെ ആരംഭിക്കും. വൈക്കം സമൂഹത്തിന്റെ സന്ധ്യ വേലയാണ് ആദ്യം നടക്കുന്നത്. ക്ഷേത്രത്തില് വിശേഷാല് വഴിപാടുകള്ക്ക് പുറമെ രാവിലെ ആനപ്പുറത്ത് ശ്രീബലിയും വൈകിട്ട് വിളിക്കെഴുന്നള്ളിപ്പും ഉണ്ടാവും. വൈക്കം ഹരിഹരയ്യരും ക്ഷേത്ര കലാപീഠം വിദ്യാര്ത്ഥികളും മേളം ഒരുക്കും. ദീപാരാധനക്ക് ശേഷം വൈക്കം സമൂഹത്തിന്റെ ഒറ്റപ്പണം സമര്പ്പിക്കല് ചടങ്ങും നടക്കും. ബലിക്കല് പുരയില് വെള്ള പട്ടു വിരിച്ച് സമൂഹം സെക്രട്ടറി കെ സി. കൃഷ്ണമൂര്ത്തി ഒറ്റപണ സമര്പ്പണത്തിന് ക്ഷണിക്കും. ഇന്ന് വൈക്കം സമൂഹത്തില് അരിയളക്കല് ചടങ്ങ് നടത്തും. തെലുങ്ക് സമൂഹത്തിന്റെ സന്ധ്യവേല 11 നും, തമിഴ് വിശ്വബ്രഹ്മ സമാജത്തിന്റെ സന്ധ്യ വേല 12 നുമാണ്. 13 നാണ് വടയാര് സമൂഹത്തിന്റെ സന്ധ്യവേലയും ഒറ്റപ്പണ സമര്പ്പണവും. 15 ന് കൊടിയേറ്ററിയിപ്പ്, അഷ്ടമിയുടെ കോപ്പൂ തൂക്കല്, കുലവാഴ പുറപ്പാട്. 16 നാണ് കൊടിയേറ്റ്. വൈക്കത്തഷ്ടമി 27ന്. 28 ന് ആറാട്ട്.